പെഗാസസ് ഫോണ് ചോര്ത്തല്: അന്വേഷണം ആവശ്യപ്പെട്ടുള്ള ഹര്ജികളില് സുപ്രീം കോടതി വിധി നാളെ ന്യൂഡല്ഹി: പെഗാസസ് ഫോണ് ചോര്ത്തലില് സുപ്രീംകോടതി വിധി നാളെ. വിധി പറയുന്നത് ചീഫ് ജസ്റ്റിസ് അധ്യക്ഷനായ ബെഞ്ച്. ഏത് തരം അന്വേഷണം വേണമെന്നതില് നാളെ തീരുമാനം ഉണ്ടാവും. സുപ്രീംകോടതി മേല്നോട്ടത്തിലുളള വിദഗ്ധ സമിതിയുടെ സ്വഭാവവും വ്യക്തമാക്കും. പെഗാസസ് ഫോണ് നീരീക്ഷണത്തില് അന്വേഷണം ആവശ്യപ്പെട്ട് നിരവധി ഹര്ജികളാണ് സുപ്രീംകോടതിയില് എത്തിയത്. കഴിഞ്ഞ മാസം പതിമൂന്നിന് കേസ് ഉത്തരവിനായി മാറ്റിവച്ചു. കഴിഞ്ഞ മാസം 23 ന് മറ്റൊരു കേസില് വാദം കേള്ക്കവേ ഉത്തരവ് വൈകുന്നതില് ചീഫ് ജസ്റ്റിസ് എന് വി രമണ വിശദീകരണം നല്കി. അന്വേഷണത്തിന് വിദഗ്ധ സമിതി ഉണ്ടാകുമെന്നായിരുന്നു ചീഫ് ജസ്റ്റിസ് വ്യക്തമാക്കിയത്. എന്നാല് വിദഗ്ധ സമിതിയുടെ സ്വഭാവം എന്തെന്ന് കോടതി പറഞ്ഞിരുന്നില്ല. ഈ സമിതിയിലേക്ക് കണ്ടെത്തിയ ചിലര് അസൗകര്യം അറിയിച്ച പശ്ചാത്തലത്തിലാണ് ഉത്തരവ് വൈകുന്നതെന്നും ചീഫ് ജസ്റ്റിസ് വിശദീകരിച്ചിരുന്നു